Diari Oficial de la Generalitat Valenciana


Sumari del DOGV 9559, del 22-03-2023 (2023/3007)

RESOLUCIÓ de 15 de març de 2023, de la Direcció General de Funció Pública, de modificació de la data de presa de possessió del concurs general número 68/2022, per a la provisió de llocs de treball, de naturalesa funcionarial, d'administració general, del cos C2-01 auxiliar administratiu de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9559

Data del DOGV
:   22-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/3007


Data del document
:   15-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 15 de març de 2023, de la Direcció General de Funció Pública, de modificació de la data de presa de possessió del concurs general número 68/2022, per a la provisió de llocs de treball, de naturalesa funcionarial, d'administració general, del cos C2-01 auxiliar administratiu de l'Administració de la Generalitat. [2023/3007]  
  
Vista la Resolució de 7 de març de 2023, de la Direcció General de Funció Pública, per la qual s'adjudiquen destinacions a les persones participants en el concurs general número 68/2022, per a la provisió de llocs de treball, de naturalesa funcionarial, d'administració general, del cos C2-01 auxiliar administratiu de l'Administració de la Generalitat. (DOGV 9551 / 10.03.2023)  
Vist que en el resolc tercer es convoca les persones adjudicatàries per a la presa de possessió, el dia 2 de maig de 2023, i que, per raons organitzatives, ha de posposar-se aquest acte, és procedent fixar una nova data per a la presa de possessió del concurs 68/2022.   
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i per l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Primer  
Suspendre l'acte de presa de possessió el dia 2 de maig de 2023, de les persones adjudicatàries del concurs 68/2022, així com els corresponents cessaments d'ofici el dia 1 de maig de 2023.  
  
Segon  
L'acte de presa de possessió, al qual queda convocat tot el personal adjudicatari de llocs de treball en el concurs 68/2022, d'acord amb l'annex de la resolució de 7 de març de 2023, tindrà lloc l'1 de juny de 2023.  
Els efectes econòmics i administratius de la presa de possessió seran del dia 1 de juny de 2023.  
El personal que ocupa lloc de treball i ha obtingut destinació en el present concurs, cessarà d'ofici el dia 31 de maig de 2023.  
Igualment, cessarà d'ofici el 31 de maig de 2023 el personal que estiga ocupant un lloc de treball adjudicat en el present concurs.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
València, 15 de març de 2023.- El director general de Funció Pública: David Alfonso Jarque.